Politiet og Nordjyllands Beredskab blev onsdag ved 14-tiden kaldt til en sø ved Ulsted. Her var der fundet en død mand liggende i søen. Ambulancefolkene fik manden op af søen og forsøgte at få liv i ham, hvilket ikke lykkes. - Der er ikke noget, der tyder på, at der er sket noget mistænkeligt, siger vagtchef ved Nordjyllands Politi Jess Falberg. Han forklarer, at manden selv er kørt til søen på sin knallert, og at han er fra lokalområdet. - Vi er færdige med vores undersøgelser nu, og torsdag bliver der foretaget ligsyn, siger Jess Falberg.

Opsummering:
75-årig mand fundet i sø ved Ulsted. Intet tyder på en forbrydelse.